open-index/open-wikipedia-markdown huggingface dataset:
Kentauras (žvaigždynas)

**Kentauras** (*Centaurus*, *Cen*) – 9-as pagal dydį pietinio pusrutulio žvaigždynas. Lietuvoje matoma tik nedidelė šiaurinė žvaigždyno dalis. Žvaigždynas žinomas nuo seniausių laikų (aprašytas dar Ptolemėjaus).

## Mitai
Žvaigždynas pavadintas kentauro Cheirono garbei.

## Ryškiausios [[žvaigždė]]s
* Tolimanas (**Kentauro alfa**) – α Cen, trinarė sistema (3-a pagal ryškį naktinio dangaus žvaigždė, Lietuvoje nematoma). Komponentės:
** α Cen A -0m,01
** α Cen B 1m,35
** α Cen C (**[[Proxima Centauri|Proksima]]**) 11m,05 artimiausia Saulei žvaigždė (4,2 šm);
* Hadaras arba **Agena** (**Kentauro beta**) – β Cen 0m,61 (11-a pagal ryškį naktinio dangaus žvaigždė, Lietuvoje nematoma).

## Kiti objektai
* ω Cen (NGC 5139) – vienas ryškiausių kamuolinių spiečių (3m,7);
* A Cen (NGC 5128) – stiprus radijo spindulių šaltinis. Yra hipotezė, kad tai – susidūrusios dvi galaktikos.
Heksaminas

**Heksaminas** (urotropinas, heksametiltetraminas, sausas spiritas, sausas kuras) – kieta, balta medžiaga, gerai tirpstanti vandenyje.

* Cheminė formulė C6H12N4
* Molinė masė: 140 g/mol

Naudojamas medicinoje ir kaip kuras.

## Gamyba
Industriškai gaunamas formaldehidui reaguojant su amoniaku.

6CH2O + 4NH3 -> C6H12N4 + 4H2O

## Savybės
Aukštoje temperatūroje sublimuojasi ir skyla. Tirpsta vandenyje, metanolyje, chloroforme, blogai – dietileteryje, benzene, tetrachlormetane. 

Silpnoji bazė. Veikiant rūgštims, skylą į NH3 ir formaldehidą. 

## Išnašos
Tetija

**Tetija** ( arba Têthus) graikų mitologijoje Urano ir Gajos duktė, Okeano žmona ir sesuo. Ji yra visų vandenų ir svarbiausių visatos upių motina, tokių kaip Nilas, Alfėjas (upė ir upių dievas) ir Meandras. Be to, Tetija yra apie trijų tūkstančių dukterų pavadintų okeanidėmis motina.

Vienas iš Saturno palydovų, Tetija, ir buvęs Tetijos vandenynas pavadinti deivės vardu.

## Vaikai

Su Okeanu:
* Potamai, apie 100 upių ir ežerų dievų;
* Okeanidės, 3 tūkstančiai nimfų, tačiau žinoma tik maža dalis (50-100).

Garsūs vaikai:

# Achelojus
# Acheronas
# Alfėjas
# Amaltėja
# Amfitritė
# Azija
# Kalirojė
# Filira
# Kirkė
# Klimenė
# Elektra
# Eurinomė
# Lisitėja
# Melija
# Meliboėja
# Meropė
# Plejonė
# Rodė
# Skamandras
# Telesto
# Tichė
Pearl Jam

**„Pearl Jam“** – amerikiečių roko grupė, susibūrusi 1990 m. Sietle (JAV). Grupėje nuo pat jos susikūrimo buvo nariai Jeff Ament (bosinė gitara), Stone Gossard (gitara), Mike McCready (gitara) ir Eddie Vedder (vokalas). Grupės dabartinis, penktasis, būgnininkas Matt Cameron grupėje yra nuo 1998 m.

Grupė susikūrė po Ament ir Gossard buvusios grupės „Mother Love Bone“ išsiskyrimo. 1991 m. „Pearl Jam“ išleido savo debiutinį albumą „Ten“ ir iškart tapo itin populiariais. Grupė tapo viena svarbiausių grunge judėjimo narių.

„Pearl Jam“ yra pardavusi daugiau nei 31,5 milijono įrašų vien JAV, o visame pasaulyje virš 85 milijonų. Grupė laikoma viena iš įtakingiausių grupių, kilusių iš XX a. dešimto dešimtmečio. 2017 m. buvo įtraukti į Rokenrolo šlovės muziejų.

## Diskografija

* *[[Ten]]* (1991)
* *[[Vs.]]* (1993)
* *[[Vitalogy]]* (1994)
* *[[No Code]]* (1996)
* *[[Yield]]* (1998)
* *[[Binaural]]* (2000)
* *[[Riot Act]]* (2002)
* *[[Pearl Jam (albumas)|Pearl Jam]]* (2006)
* *[[Backspacer]]* (2009)
* *[[Lightning Bolt]]* (2013)
* *[[Gigaton]]* (2020)
* *[[Dark Matter]]* (2024)

## Nariai
; Dabartiniai
* Jeff Ament – bosinė gitara
* Matt Cameron – būgnai
* Stone Gossard – gitara
* Mike McCready – gitara
* Eddie Vedder – vokalas, gitara

;Buvę
* Dave Krusen – būgnai (1990–1991)
* Matt Chamberlain – būgnai (1991)
* Dave Abbruzzese – būgnai (1991–1994)
* Jack Irons – būgnai (1994–1998)

## Šaltiniai

## Nuorodos
* Oficialus Pearl Jam tinklalapis
*
Mnemosinė

**Mnemosinė** (gr. Mνημοσύνη) arba **Mnemė** graikų mitologijoje – atminties personifikacija. Ji buvo titanidė, Gajos ir Urano dukra, su Dzeusu mūzų motina. Ji buvo viena iš trijų pradinių Pauzanijaus įvardintų mūzų.

Hesiodo „Teogonijoje“ minima, kad karaliai ir poetai gaudavo jėgų pasakyti geras kalbas ir kūrybos pasisekimą iš Mnemosinės, nes ji kaip mūzų motina turėjusi ypatingą ryšį su jomis.

Dzeusas gulėjo su Mnemosine devynias naktis ir taip jie sukūrė devynias mūzas. Mnemosinė taip pat yra upė Hade, dubliuojanti Letę, pagal IV a. pr. m. e. graikų laidotuvių užrašų seriją daktiliniu hegzametru. Mirusios sielos gėrė iš Letės, kad negalėtų prisiminti savo praėjusio gyvenimo ir tada reinkarnuodavusios. Sielos raginamos gerti iš Mnemosinės, kada žmonės miršta, vietoje Letės. Šie užrašai gali būti susiję su atsikira misterijos religija arba Orfėjo poezija.  

Panašiai yra raginami tie, kurie norėjo pasitarti su Trofonijaus orakulu Bojotijoje, jie turi pasirinkti iš kurio šaltinio gerti. Šaltinių pavadinimai yra „Letė“ ir „Mnemosinė“.

## Išnašos
Nobuhiro Watsuki

**Nobuhiro Vatsuki** (; g. 1970 m. gegužės 26 d.) – manga dailininkas. Geriausiai žinomas dėl samurajų tematikos kūrinio „Rurouni Kenshin“.

## Biografija
Vaikystėje Nobuhiro mokėsi kendo, bet jam nesisekė, jis niekada nelaimėjo nei vienos kovos. Kurdamas vieną iš „Rurouni Kenshin“ manga veikėjų Myōjin Yahiko, jis pasitelkė savo požiūrį į kendo. Vatsuki taip pat mėgo piešti.

Vatsuki studijavo Nagokos aukštojoje mokykloje, kurioje besimokydamas sukūrė savo komiksą „Teacher Pon“ ir už jį laimėjo „Tezuka Award“ apdovanojimą. Jis taip pat dirbo asistentu Takeshi Obatai kol pradėjo kūrti „Arabian Lamp-Lamp“ ir „Chikara Mito Densetsu“.

1994 metais leidykla „Shueisha“ žurnale „Weekly Shōnen Jump“ išspausdino 31 puslapio istoriją, kuri buvo pavadinta „Rurouni: The Meiji Swordsman Romantic Story“ (*Klajūnas: romantiška Meidži kardininko istorija*), iš ko paskui kilo Rurouni Kenshin manga ir anime, išgarsinę Vatsuki Japonijoje ir visame pasaulyje.

Pats Vatsuki mėgsta skaityti komiksus, ypač „Žmogus-voras“ ir „X-Menai“, taip pat klausytis roko muzikos ir žiūrėti veiksmo filmus lygiai taip pat kaip ir anime. Jo mėgstamiausias anime yra „Neon Genesis Evangelion“.

## Kūriniai
* *Teacher Pon*
* *Hokuriku Yurei Kobanashi*
* *Crescent Moon in the Warring States*
* *Rurouni: Meiji Swordsman Romantic Story*
* *[[Rurouni Kenshin]]*
* *Kenshin Kaden*
* *Yahiko no Sakabatō*
* *Meteor Strike*
* *Gun Blaze West*
* *Buso Renkin*
* *Embalming -Dead Body and Bride-*
* *Embalming II -Dead Body and Lover-*
* *Embalming -The Another Tale of Frankenstein-* 

## Šaltiniai
Pirmapradžiai graikų dievai

**Pirmapradžiai graikų dievai** (*Protogenoi* – „pirmagimiai“) graikų mitologijoje – pirmieji dievai ir nemirtingieji, kurie suformavo visatos audinį. Jie daugiausia buvo grynos visatos elementinės būtybės (pvz., dangus, Žemė). Tačiau keletas turėjo antropomorfinę formą, nors ir fiziškai pririštą prie savo elemento.

## Pirmapradžių dievų sąrašas
* Anankė, neišvengiamas likimas;
* Chaosas, netvarkingas elementų mišinys (pagal vėlesnius rašytojus);
* Chronas, laikas;
* Erebas, požeminio pasaulio tamsa;
* Erotas, geismas (troškimas), meilės dievas;
* Eteris (Aiteris), atmosfera;
* Fanas (Erotas), meilė;
* Fusis, gamta;
* Gaja, motina Žemė;
* Hemera, diena;
* Hidras, gaivus vanduo;
* Niktė, naktis;
* Nesojos (*Nesoi*), salos;
* Okeanas, aplink pasaulį tekanti upė;
* Pontas, jūra;
* Talasa, jūra ar jūros paviršius;
* Tartaras, begalinė bedugnė, požemio pasaulis;
* Tetidė, gėlo vandens šaltiniai;
* Tesidė (Tezidė), kūrimas;
* Uranas, dangus;
* Urėjai, kalnai.

## Išnašos
Vandenilio peroksidas

**Vandenilio peroksidas** – bespalvis, skystas vandenilio ir deguonies junginys.
* Cheminė formulė H2O2
* Molinė masė: 34 g/mol
 
Jis yra vandenilio oksidas ir labai stiprus oksidatorius. Stipriai reaguoja su įvairiomis medžiagomis: variu, žalvariu, kalio jodidu. Reaguoja su acetonu sudarydamas acetono peroksidą. Vandenilio peroksidas yra termiškai nepatvarus ir skyla, jo skilimą paspartina katalizatoriai (Pt, Ag, MnO2).

## Fizinės savybės
Grynas yra klampus skystis. Su vandeniu maišosi bet kokiu santykiu. Yra nestabilus, greitai skylantis į vandenį ir deguonies atomo radikalą.

## Panaudojimas
6% vandenilio peroksido tirpalas naudojamas medicinoje dezinfekcijai, o apie 15% vandenilio peroksido dedama į bechlorius baliklius, todėl šie neblukina audinių spalvos, išlieka maloni spalva ir kvapas.

Vandenilio peroksidas dažnai naudojamas detonatorių gamyboje. Maišant su acetonu ir druskos rūgštimi, gaunamas acetono peroksidas – labai jautri medžiaga, kurios didesni kiekiai negu 100 g gali sprogti savaime.

Aukštos koncentracijos (80-85%) vandenilio peroksidą Antrojo pasaulinio karo metais Vokietijos pramonė naudojo kaip "šaltos reakcijos" raketinį kurą (raketiniuose greitintuvuose, pvz. variklyje Walter HWK 109-500).

## Šaltiniai
Orionas (žvaigždynas)

**Orionas** (*Orion*, *Ori*) – 26-as pagal dydį ryškus žvaigždynas, išsidėstęs abipus dangaus pusiaujo. Mūsų platumoje matomas žiemą. Apie 150 matomų žvaigždžių, įsimenamas dėl trijų eilute išsidėsčiusių žvaigždžių („Oriono juosta“). Lietuviškas pavadinimas – **Šienpjoviai**, rečiau – **Kūlėjai**. Lietuviai žvaigždynui kartais priskirdavo tik tris žvaigždes. Jei visas septynias, trys centrinės buvo vadinamos pjovėjais, kitos keturios – rišėjomis. Užrašyta ir labai daug kitokių šito žvaigždyno ar jo dalies vardų, tame tarpe net tokių kaip *Vagis, Laiškas, Kūjis, Verpėja* ir pan. Vėlesnis paplitęs krikščioniškas trijų žvaigždžių juostos pavadinimas – *Trijų Karalių Žvaigždės*.

Pratęsus „Oriono juostą“ į rytus, pataikoma į Sirijų, į vakarus – į Aldebaraną. Nubrėžus liniją per β Ori ir α Ori randamas Dvynių žvaigždynas, per γ Ori ir α Ori – Prokionas.

## Mitai
Žvaigždynas pavadintas graikų mitologinio medžiotojo Oriono vardu.

Senovės egiptiečiai žvaigždyną siejo su Ozyriu.

Šumerai vadino Avimi.

Vikingai žvaigždyne matė dievą Torą, brendantį per upę, ir kartu nešantį dievą Lokį.

## Ryškiausios žvaigždės
* Betelgeizė – α Ori kintamoji: 0m,45-1m,20 (9-a pagal ryškumą dangaus žvaigždė)
* Rigelis – β Ori 0m,18 (7-a pagal ryškumą dangaus žvaigždė, dvinarė)
* **Belatriksė** – γ Ori 1m,64
* **Mintaka** – δ Ori dvinarė:2m,25+6m85
* **Alnilamas** – ε Ori 1m,69
* **Alnitakas** – ζ Ori dvinarė:1m,74+4m21
* **Saifas** – κ Ori 2m,07

## Kiti objektai
* M 42/M 43 **[[Didysis Oriono ūkas]]**;
* IC 434 **[[Arklio Galvos ūkas]]**;

## Nuorodos
* Astro.lt

## Šaltiniai
Tran Duc Luong

**Čan Dukluongas** (; 1937 m. gegužės 5 d. – 2025 m. gegužės 20 d.) – Vietnamo politikas.

## Biografija
Gimė Kuangngajaus provincijoje, po studijų baigimo 1955 m. pasiliko gyventi Hanojuje. Mokėsi geologijos ir dirbo kartografu. 1959 m. įstojo į Vietnamo komunistų partiją, partijos funkcionieriumi tapo 1970 m. 1996 m. tapo Politinio biuro nariu. 1997 ir 2002 m. išrinktas prezidentu. 2006 m. birželio 24 d. atsistatydino.

## Šaltiniai
Febė (mitologija)

: *Kitos reikšmės – [[Febė]].*
**Febė** (**Foebė** arba **Foibė** – „gryna“) antikinės mitologijos personažas. Romėnų mitologijoje tai buvo vienas iš Dianos sinonimų. Graikų mitologijoje šį vardą turėjo keturi personažai:
# Talento titanidė, Gajos ir Urano dukra. Ji buvo Apolono ir Artemidės senelė, su Kojumi, savo vyru ir broliu, susilaukė Leto ir Asterijos. Pagal kai kuriuos šaltinius, ji iš Tetijos gavo Delfų orakulo valdymą.
# Viena iš heliadžių, saulės dievo Helijo dukterų.
# Leukipo duktė, Ido sužadėtinė. Ją ir jos seserį Hilaeirę buvo pagrobę Dioskūrai. Vėliau Febė tapo Polideuko žmona, jiems gimė sūnus Mnesilajas.
# Tindarėjo ir Ledos duktė, Klitemnestros ir Helenės sesuo.
Albanijos stačiatikių bažnyčia

**Albanijos Stačiatikių Bažnyčia** (albn. Kisha Orthodhokse Autoqefale e Shqipërisë) – autokefalinė stačiatikių Bažnyčia. Komunistinio režimo metu buvo uždrausta, atkurta 1991 m. Bažnyčios vadovo titulas – Tiranos ir visos Albanijos arkivyskupas, reziduoja Tiranoje (šiuo metu tai arkivyskupas Anastazijus).
Tėja

**Tėja** arba **Eurifaesa** („plačiai šviečianti“) graikų mitologijoje – titanidė, Gajos ir Urano dukra. Ji su Hiperionu, savo broliu, susilaukė Helijo, Saulės dievo, Selenos, Mėnulio deivės, Eos, aušros deivės.
Pagal Homerišką himną Helijui, Eurifaesa yra minima kaip jo motina. Vienas pats vardas Tėja reiškia paprasčiausiai „deivė“. Pilnas deivės pavadinimas yra Tėja Eurifaesa („plačiai šviečianti deivė“).
 
Tėjos mitologinis vaidmuo, kad ji buvo Selenos, Mėnulio deivės, motina, siejasi su viena teorija, pagal kurią hipotetinė planeta pavadinimu Tėja, susidūrusi su Žeme, dėl šios priežasties atsirado Mėnulis.
Liquido

**Liquido** buvo Vokietijos alternatyvaus roko grupė, kurią 1996 metais įkūrė keturi muzikantai:
* Wolfgang Schrödl (vokalas, gitara, klavišiniai)
* Stefan Schulte-Holthaus (bosinė gitara)
* Tim Eiermann (vokalas, gitara)
* Wolfgang Maier (būgnai)
Grupės sudėtis nuo pat pradžios nesikeitė.

Jau tuoj pat po įkurimo grupė įrašė pirmą savo Demo diską „Narcotic Demo '96“, kuriame buvo didžiausias hitas „Narcotic“. Daina „Narcotic“ išpopuliarėjo tik 1999 metais, po debiutinio albumo „Liquido“ išleidimo. Velėsni hitai: „Play Some Rock“, „Stay With Me“, „Ordinary Life“, „Love Me, Love Me“, „Agree To Stay“, „Why Are You Leaving?“, „Gameboy“, „Pop The Bottle“, „Drop Your Pants“.

Grupė yra išleidusi šešis albumus: „Liquido“ (1999), „At The Rocks“ (2000), „Alarm! Alarm!“ (2002), „The Essential“ (2004), „Float“ (2005), „Zoomcraft“ (2008)

Grupė 2009 m. apie išsiskyrimą pranešė savo interneto svetainėje.

## Šaltiniai ir nuorodos
* Oficiali svetainė
Kojas

**Kojas** graikų mitologijoje – išminties titanas. Jis buvo Gajos ir Urano sūnus. Su Febe, savo seserimi, talento titanide, susilaukė Leto ir Asterijos. Jis yra Apolono ir Artemidės senelis, nes Leto jų susilaukė kartu su Dzeusu. Kojas, kaip ir kiti titanai, buvo nuversti Olimpo dievų.
Šaulys (žvaigždynas)

**Šaulys** (*Sagittarius*, *Sgr*) – 15-as pagal dydį pietinio pusrutulio ryškus žvaigždynas Paukščių Take. Lietuvoje vasaros mėnesiais neaukštai pakylantis virš horizonto. Žvaigždyne yra mūsų Galaktikos centras (A Sgr, galbūt juodoji skylė), taip pat žiemos saulėgrįžos taškas.

Šumerai su šiuo žvaigždynu siejo karo dievą Nergalą. Babiloniečiams tai buvo dievas Pabilsagas (helenizmo laikais vaizduotas kaip kentauras, kai kada su skorpiono uodega). Arabai įžiūrėjo pulkelį stručių, atėjusių atsigerti iš dangiškos upės Paukščių Tako, egiptiečiai – liūtą, kinai – tigrą, indai – arklį. Žvaigždyne yra Lagūnos, Omegos ir Trišakio ūkai, kurie aiškiai matomi pro žiūronus.

## Ryškiausios žvaigždės
* **Kaus Australis** – ε Sgr 1m,79
* **Sadira** – σ Sgr 2m,05
* **Ascela** – ζ Sgr 2m,60
* **Kaus Media** – ε Sgr 2m,72
* **Kaus Borealis** – λ Sgr 2m,81
* **Albaldahas** – π Sgr 2m,88

## Kiti objektai
* Padrikieji spiečiai M 21, M 23, M 24, M 25
* Kamuolinis spiečiai M 22, M 28, M 55 (viso priskaičiuojama apie 30);
* Difuziniai ūkai M 8 (*Lagūnos*), M 17 (*Omega*), M 20 (*Trilypis*).

## Mitai
Senuosiuose žvaigždėlapiuose žvaigždynas vaizduojamas kaip kentauras šaunantis iš lanko, dažniausiai siejamas su Cheironu.

## Zodiako ženklas

9-asis Zodiako ženklas.

## Šaltiniai
Tauras (žvaigždynas)

**Tauras** (*Taurus*, *Tau*) – 17-as pagal dydį šiaurinio pusrutulio ryškus žvaigždynas. Lietuvoje matomas žiemos mėnesiais. Galimas lietuviškas Tauro ir Vežėjo pavadinimas – Grėbėjos (V. Straižio interpretacija).

Tauro žvaigždyne yra didžiausias regimu plotu padrikasis spiečius Hiadės (aplink Aldebaraną; lietuviškas pavadinimas – *Dievo Darželis*) bei vienas gražiausių spiečių – Plejadės, arba *Sietynas*.

## Ryškiausios žvaigždės
* Aldebaranas – α Tau 0m,85 (13-a pagal ryškį naktinio dangaus žvaigždė). Taip pat tai gali būti Kretos Jautis, kurį nukovė Heraklis. Senuosiuose žvaigždėlapiuose pavaizduotas Orionas, puolantis Taurą.
* **Alnatas** – β Tau 1m,65

## Kiti objektai
* Supernovos sprogimo liekana – Krabo ūkas, M 1.

## Mitai
Pagal vieną antikinės Graikijos mitų – Tauras yra baltas jautis, kuriuo pasivertęs Dzeusas pagrobė Europą.

## Zodiako ženklas

2-asis Zodiako žvaigždynas.

## Šaltiniai
Magnis

**[https://kaipirka.lt/kada-gerti-magni-ryte-ar-vakare/ Magnis]** – cheminis periodinės elementų lentelės elementas, žymimas **Mg**, eilės numeris 12.

## Biologinė reikšmė
Magnis – vienas būtiniausių mikroelementų sportuojantiems ir besilaikantiems dietų. Jis stiprina kaulus ir nervų sistemą. Magnio netenkama piktnaudžiaujant alkoholiu, riebiu maistu, badaujant. Ypač daug jo išsiskiria su prakaitu aktyviai sportuojant. Dėl to gali pradėti traukti mėšlungis, sutrikti širdies veikla.

Magnio gausu riešutuose, razinose, vynuogėse, grūduose, kopūstuose, morkose, grikiuose, sojų pupelėse, ryžiuose. Daugiausia magnio turi migdolai.
Rekomenduojama magnio dienos norma – 350 mg.

## Degimas
Magnis yra labai degus metalas. Tačiau nors magnio miltelius ar plonas juosteles uždegti palyginus lengva, stambesni gabalai užsiliepsnoja gana sunkiai. Sykį uždegus, magnį užgesinti labai sunku, nes jis gerai dega ne tik ore, bet ir gryname azote (susidarant magnio nitridui) bei anglies diokside (susidarant magnio oksidui ir angliai). Dėl lengvumo bei tvirtumo magnis ar daug magnio turintys lydiniai naudojami karinėje technikoje. Mūšio metu ar kraštutinių bandymų sąlygomis ten pasitaiko metalo gaisrų. Pavyzdžiui, pirmieji amerikiečių B-29 bombonešio variantai (šis lėktuvas numetė atomines bombas II pasauliniame kare) turėjo netobulą variklį, kuris įkaisdavo tiek, jog užsiliepsnodavo iš aliuminio-magnio lydinio pagamintos konstrukcijos. Nors buvo įrengta speciali ugniasienė, gaisras ją pradegindavo greičiau nei per 90 sekundžių en. Bandant SR71, sykį sprogo padangos ir lėktuvui leidžiantis nuo trinties užsiliepsnojo magnio ratai – liepsna išplito po visą lėktuvą, tačiau pilotas spėjo pasitraukti http://www.sr-71.org/blackbird/losses.php.

Magnis dega labai ryškia balta liepsna, kuri praeityje buvo naudojama ryškiam šviesos šaltiniui fotografavimo metu gauti. Kai kuriose srityse (jūroje, fejerverkuose) magnis šiam tikslui tebenaudojamas ir dabar.

## Pavadinimo kilmė
Senovėje magnio dioksidas buvo laikomas rūdos, vadinamos *lapis magnes* (lotynų k. – didelis akmuo), rūšimi ir todėl buvo pavadintas *magnesia*. Gali būti, kad Turkijos miestas Manisa, anksčiau graikų vadintas Magnezija, taip buvo pavadintas dėl gausių magnio klodų apylinkėse. Viduramžiais buvo išskiriama *magnesia nigra* (juodasis junginys) ir *magnesia alba* (baltasis junginys) – iš pastarojo 1808 m. anglas *Humphry Davy* elektrolizės būdu ir išgavo magnį, jį iš pradžių pavadinęs *magnium*.
Olimpo kalnas

**Olimpo kalnas** () – aukščiausias Graikijos kalnas, 2917.727 m aukščio, ir vienas aukščiausių kalnų Europoje pagal visą aukštį nuo papėdės iki viršūnės, kadangi papėdė yra jūros lygyje. Jis yra 40°05′N 22°21′E Graikijos žemyninėje dalyje.

Kalnas išsiskiria turtinga flora su keliomis endeminėmis rūšimis. Aukščiausia kalno viršūnė yra Mitikas (graikiškai „nosis“). Mitikas yra aukščiausia viršūnė Graikijoje, antroji pagal aukštį – Skolio (2912 m).

Į kalną kopti paprastai pradedama iš kalno papėdėje įsikūrusio Litochoro miesto, dar vadinamo *Dievų Miestu*. Iš kalną supančių miestelių bei stovyklaviečių į viršūnes veda skirtingo sudėtingumo takai. Kopimas iki Skolio viršukalnės paprastai trunka dvi dienas, nereikalauja patirties ar alpinistinės įrangos (neskaitant žemėlapio ir šiltų rūbų). Kiekvienais metais į Skolio viršukalnę įkopia apie 10000 žmonių.

## Graikų mitologija
Graikų mitologijoje **Olimpas** – Frigijos kalnas ir kalno dievas urėjas, dvylikos Olimpo dievų buveinė, pagrindinių graikų panteono dievų namai. Graikai manė, kad šiame kalne yra krištolo rūmai, kuriuose įsikūrę tokie dievai kaip Dzeusas. Graikų mitologija teigia, kad Gaja (motina žemė) pagimdė titanus (dievų pirmtakus), kurie naudojo Graikijos kalnus kaip savo sostus, nes buvo labai dideli. Kronas (jauniausias ir galingiausias iš titanų) sėdėjo ant Olimpo kalno.

Jo pavadinimas iš klasikinės graikų kalbos išvertus galėtų reikšti „Šviesusis“, bet kiti mano, kad jis atsirado prieš indoeuropiečius.

„Olimpo kalnas“ yra populiarus kalnų pavadinimas. Vienas toks kalnas yra Kipre, po vieną yra Jutos, Vašingtono valstijose, Turkijoje ir kitur.

## Išnašos
Saulės dėmė

**Saulės dėmės** – Saulės paviršiaus (fotosferos) regionai, kuriuose temperatūra yra žemesnė nei aplinkiniuose plotuose, dėl to šie regionai atrodo kaip tamsesnės dėmės. Šiuose regionuose didesnis magnetinis aktyvumas, temperatūra apie 5000 K (aplinkiniuose regionuose – apie 6000 K).

Saulės dėmės trikdo elektromagnetinį Žemės lauką, sukeldamos elektromagnetines audras. Elektromagnetiniai svyravimai išderina natūralius gyvų subjektų bioritmus, gali trikdyti radijo, televizijos, telefono ryšį.

## Istorija
Saulės dėmės jau buvo žinomos italų astronomo Galilėjaus laikais. Anot astronomės Zinaidos Sviderskienės, Kinijos metraščiuose jos minimos 800 m. pr. m. e., o Europoje – 325 m. pr. m. e.

Saulės dėmės labiau tyrinėti imtos tik išradus teleskopą. XX a. pradžioje išaiškinta, kad jos stipriai įmagnetintos.

Saulės paviršiuje dažnai atsiranda tamsių dėmių, kurios laikosi maždaug savaitę. Tokia dėmė gali būti didesnė už Žemę. Flokulas – labai ryški chromosferos sritis, kurios temperatūra aukštesnė nei aplinkinių sričių. O Saulės dėmės atrodo tamsesnės nei kitos sritys, nes dėl stipraus Saulės magnetinio lauko yra vėsesnės.
Krejas

**Krejas** arba **Krijus** graikų mitologijoje – titanas. Jis buvo Gajos ir Urano sūnus. Krėjas su Euribija susilaukė Palanto, Perso ir Astrajo (Astraja ?).
Jį kaip ir dauguma titanų, valdžiusių pasaulį, nuvertė Olimpo dievai kare vadinamame Titanomachija.
Bruknė

**Bruknė** (*Vaccinium vitis-idaea*) – erikinių šeimos (*Ericaceae*) augalas.

Tai daugiametis visžalis augalas su požeminiais, šliaužiančiais ūgliais, kurie turi žvynelius. Lapuotieji ir žiediniai ūgliai kyla iš šliaužiančiųjų ūglių pažastinių pumpurų. Bruknės krūmokšnis užauga iki 7–25 cm. Lapai visžaliai, odiški, lygiakraščiai. Lapų viršutinė pusė tamsiai žalia, blizganti, o apatinė – blyškiai žalia. Žiedai sukrauti kekėse, truputį kvepia. Žydi gegužės – birželio mėn. Vasaros pabaigoje dažnai žydi antrąkart. Uogos iš pradžių baltos, vėliau ryškiai raudonos, blizgančios, daugiasėklės. Viršuje yra taurelės liekana. Nokstant uogoms rūgščių mažėja, o cukraus daugėja.

Bruknė paplitusi visoje Šiaurės pusrutulio vidutinio klimato juostoje. Auga sausuose pušynuose, aukštapelkių ir tarpinio tipo pelkių pakraščiuose; tundroje. Vaisiai – sultingos, raudonos uogos – subręsta rugpjūčio-rugsėjo mėnesiais.

Bruknėse yra natūralaus cukraus, pektinų, rauginių medžiagų, organinių rūgščių (citrinos ir obuolių). Itin gausu vitaminų C, P, B grupės, karotino, mineralinių medžiagų (geležies, kalio, kalcio).

Šviežios ir perdirbtos uogos vartojamos maistui. Bruknės pasižymi antibakteriniu poveikiu, todėl vartojamos kai kurioms ligoms gydyti. Skaudančios gerklės gydymui tinka skalauti ją džiovintų bruknių lapų nuoviru.


file:Vaccinium vitis-idaea L..jpg|Požymiai
Vaizdas:Bruknes ziedai.jpg|Bruknės žiedai
Vaizdas:DSCN2322 resize.jpg|Bruknės uogos


## Išnašos
Nostradamas

**Michel de Nostredame** (*Mišelis de Nostradamas*, 1503 m. gruodžio 14 d. Sen Remi de Provanse – 1566 m. liepos 2 d. Provanso Salone) – garsus renesanso pranašas.

## Biografija
Nostradamas gimė Prancūzijoje, žydų šeimoje. Jis buvo labai apsišvietęs: puikiai išmanė matematiką, astronomiją, alchemiją, mediciną, literatūrą, mokėjo nemažai užsienio kalbų. Būdamas keturiolikos metų, studijavo filosofiją Romos katalikų mokykloje, o 1525 m. universitete įgijo medicininį išsilavinimą ir pradėjo verstis gydytojo praktika. Pats sirgo epilepsija ir širdies nepakankamumu.

Savo pirmąsias pranašystes užrašė 1555 metais. Jas užšifruodavo eiliuotomis anagramomis (simboliais, metaforomis), todėl pranašystes aiškinti ir suprasti galima labai įvairiai. Taip pat yra manančių, kad pats Nostradamas jų nelaikė pranašystėmis, o tik užmaskuotai aprašė savo laikotarpio aktualijas.

## Šaltiniai

## Nuorodos

* Nostradamo knygų vertimai
* www.nostradamus.org 
* Nostradamo biografija ir ketureiliai
Titanomachija

**Titanomachija** – graikų mitologijoje karas, vykęs tarp titanų ir Olimpo dievų. Karas taip pat žinomas kaip *Titanų mūšis* arba *Titanų karas*.

Krono vadovaujami kovojo titanai: Kojas, Krejas, Hiperionas, Japetas, Atlantas, Menotėjas. Dzeuso vadovaujami kovojo visi olimpiečiai: Hestija, Demetra, Hera, Hadas, Poseidonas, jų pusėje taip pat kovojo hekatonkheirai, gigantai ir kiklopai.

Po dešimt metų trukusio karo Olimpo dievai nugalėjo. Dzeusas ir jo broliai pasidalino pasaulių valdymą. Dzeusui atiteko valdžia danguje, Poseidonui atiteko jūros ir vandens pasaulis, Hadui atiteko požemio pasaulis. Žemėje valdė visi dievai bendrai, bet viršiausias buvo Dzeusas. Nugalėtus titanus jie įkalino Tartare. Bet ne visi titanai dalyvo kare, nedalyvavo Okeanas ir visos titanidės: Tėja, Rėja, Temidė, Febė, Tetija, kurie liko neutralus ir nebuvo nubausti Dzeuso. Tartare įkalintus titanus saugojo hekatonkheirai, laikui bėgant visi buvo išlaisvinti, išskyrus Atlantą.
Hiperionas

**Hiperionas** graikų mitologijoje – mitologinis senovės graikų didvyris, titanas, Gajos ir Urano sūnus. Su Tėja, savo seserimi, susilaukė Helijo, saulės dievo, Selenos, mėnulio deivės, Eos, aušros deivės. Dažnai buvo tapatinamas su Heliju.

Homero Iliadoje ir Odisėjoje Saulės dievas vadinamas Helijas Hiperionas „saulė aukštoji“. Bet Odisėjoje, Hesiodo Teogonojoje ir homeriškame himne Demetrai saulė viena kartą vadinama kaip Hiperionidas „Hiperiono sūnus“ ir Hesiodas užtikrintai įsivaizduoja Hiperioną kaip atskirą nuo Helijo. Vėlesnėje graikų literatūroje Hiperionas yra visada atskiriamas nuo Helijo kaip titanas.
Menotėjas

**Menotėjas** („sužlugdytas tvirtumas“) graikų mitologijoje – titanas, Japeto ir Azijos sūnus. Menotėjas buvo puikus karys, bet įžūlus Dzeuso atžvilgiu. Pagal kai kuriuos šaltinius Dzusas jį nutrenkė su žaibu ant Trifilės kalno, pagal kitus jis buvo papraščiausiai suluošintas ir nutrenktas į Tartarą.
Epimetėjas

**Epimetėjas** („nenumatymas“) graikų mitologijoje – titanas, Japeto ir Azijos sūnus. Epimetėjas su Pandora susilaukė Pirhos (arba Pyrhos), kuri susituokė su Deukalionu. Jie buvo vieni iš dviejų, išgyvenusių tvaną. 

Jis buvo atsakingas už teigiamų savybių suteikimą visiems gyvūnams, bet kai buvo laikas duoti žmogui savybę, nieko nebuvo likę. Jo brolis Prometėjas pavogė šventąją ugnį iš Dzeuso ir atidavė žmonėms. Kaip bausmę Epimetėjui Dzeusas sukūrė Pandorą, žinodamas, kad jis ją pamils, nepaisant jo protingesnio brolio perspėjimų, kuris perspėjo niekada jam nepriimti dovanų iš Olimpo dievų (Prometėjas reiškia „įžvalgus“ arba „numatantis“).

Epimetėjas ir Pandora susituokė. Pandora turėjo skrynią, Hermio duotą, ir instrukciją niekada jos neatidaryti. Bet Hermis taip tik sukėlė jai smalsumą, ir ji atidarė skrynią išleisdama visas žmonijos nelaimes. Pandora uždarė skrynią sulaikydama tik nelaimės nuojautą viduje. Todėl žmonija nelaimės metu visada turi viltį.
Hipnas

**Hipnas** – miego personifikacija senovės graikų mitologijoje. Dažnai vaizduojamas kartu su savo dvyniu broliu mirties dievu Tanatu. Jų motina buvo Niktė, nakties personifikacija.

Jo vaikai, tai objektai pasirodantys sapnuose, vadinami Oneirojais (Oneiroi). Pagrindiniai keturi sapnų karaliai buvo šie: Morfėjus, Fobetoras, Fantasas ir Ikelas. Hipno rūmai buvo tamsi ola, kurioje saulė niekada nešviečia. Olos įėjimas papuoštas aguonomis ir kitais hipnotiniais augalais. Pagal vieną istoriją Hipnas gyveno oloje, po Graikijos sala, ir toje oloje tekėjusi užmaršties upė Letė. 

Endimionas gavo iš Hipno galią miegoti atviromis akimis, tam kad visada galėtų prižiūrėti savo mylimąją Selenę.

Mene Hipnas buvo vaizduojamas kaip jaunatviškas vyriškis, kartais su barzda, ir su pritvirtintais prie galvos sparnais. Jis kartais vaizduojamas kaip miegantis vyras ant plunksnų lovos ir juodomis užuolaidomis aplink jį. Morfėjus saugojo jo miegą, kad jokie garsai nesutrugdytų Hipnui miegoti. Spartoje Hipno atvaizdas visada yra dedamas šalia Tanatano, mirties personifikacijos, atvaizdo.
Japetas

**Japetas** graikų mitologijoje – titanas, Gajos ir Urano sūnus. Jis buvo Atlanto, Prometėjo, Epimetėjo ir Menotėjo su Azija (arba su Temide) tėvas. Pagal graikų mitologiją, jo sūnūs, Prometėjas ir Epimetėjas, buvo žmonių rasės kūrėjai.
 
* „Iliadoje“ (8.478–81) minimas kaip vienas iš titanų laikomų Tartare kartu su Kronu.
* Japeto žmona dažniausiai buvo laikoma Okeano ir Tetijos dukra Azija (dar vad. Klimenė).
* Aischilo pjesėje *Prometėjo sukaustymas*, Prometėjas yra Temidės sūnus, ir Atlanto brolis, bet nėra minimas tėvas.
* Kadangi dauguma titanų susituokė ir susilaukė vaikų tarpusavyje, gali būti, kad pagal tai Aischilas, remdamasis sena tradicija, Temidę mini kaip Japeto žmoną. Bet pagal Hesiodą Temidė ir Mnemosinė yra vieno Dzeuso mylimosios. Būtų keista jei po to kai Dzeusas numetė žemyn į Tartarą titanus paimtų į žmonas titanides, jų buvusias žmonas.
* Japetas yra kartais prilyginamas vienam iš trijų Nojaus sūnų, remiantis tuo, kad jų vardai yra vienodi.
Oneirojai

**Oneirojai** graikų mitologijoje – Hipno sūnūs. Jie buvo sapnų personifikacijos. Pasirodydavo kaip šikšnosparnio pavidalo demonai juodais sparnais. Buvo sakoma, kad jie gyvena prie Okeano krantų, tolimuosiuose vakaruose, oloje netoli Hado ribos. Dievai siųsdavo sapnus mirtingiesiems pro du vartus: pirmieji vartai buvo tikriems sapnams, jie buvo padaryti (papuošti) iš ragų, kiti vartai buvo netikriems sapnams, papuošti dramblio kaulu.

Pats galingiausias oneirojus buvo Morfėjus, jo broliai, kiti oneirojai, buvo Ikelas/Fobetoras ir Fantasas.
Moiros

**Moiros** (), graikų mitologijoje, trys likimo ir mirties deivės, Dzeuso ir Temidės ar Anankės dukros. Jos prižiūrėjo kiekvienos gyvos ir nemirtingos būtybės metaforišką gyvenimo siūlą nuo pat gimimo iki mirties. Jų vadovas ir tėvas – Dzeusas dar vad. Moirijumi. Netgi dievai bijodavo moirų. Moiros turėdavo pasirodyti tris naktis po vaiko gimimo, kad nulemtų jo gyvenimo kryptį. Romėnų mitologijoje moiras atitinka parkos. Pagal Hesiodo „Teogoniją“ moiros buvo Niktės dukterys.

Moiros:
* Kloto ( – „verpėja“). Ji audžia gyvenimo giją savo verpstu. Romėniškasis jos atitikmuo Nona „Devintoji“, dievaitė iššaukiama per devintą nėštumo mėnesį.
* Lachesė ( – „likimo piešėja“ arba „sėkmės lėmėja“). Ji nulemia žmogaus gyvenimą dar prieš jam gimstant. Lachesė matuoja gyvenimo giją su lazdele. Romėnų mitologijoje ją atitiko Decima „Dešimtoji“.
* Atropė ( – „nepalenkiamoji“ arba „nepermaldaujamoji“) gyvenimo gijos nutraukėja. Ji parenka mirties pobūdį. Kai ji nukerpa giją su „bjauriomis žirklėmis“, kažkas žemėje miršta. Romėniškasis jos atitikmuo Morta „Mirtis“.
Ovidijus

:: *Apie miestą Rumunijoje žr. [[Ovidijus (Rumunija)]]*.

**Publius Ovidius Naso** (g. 43 m. pr. m. e. kovo 20 d. – m. 17 m. arba vėliau) – romėnų poetas.

Ovidijus buvo gerai susipažinęs su graikų ir romėnų literatūra. Poetas akylai stebėjo gyvenimą, kūrė grakščius eilėraščius, todėl anksti išgarsėjo su savo kūriniais.

Ovidijus rašė eleginius kupletus. Jo poezijos temos buvo meilė, paliktos moterys ir mitologinės transformacijos. Jis rikiuojamas kartu su Vergilijumi ir Horacijumi kaip vienas iš trijų kanoninių romėnų literatūros poetų. Ovidijaus poezija buvo gausiai imituojama jau vėlyvosios Antikos ir Viduramžių metu, jis ilgai turėjo milžinišką įtaką Europos dailei ir literatūrai.

## Biografija
Kūrinyje *Tristia IV 10* Ovidijus nurodo savo gimimo vietą ir datą: 43 m. pr. m. e. kovo 20 d. Sulme (dabar Sulmona, vidurio Italijoje).

Jo tėvas buvo pasiturintis riterių luomo atstovas ir norėjo, kad Ovidijus ir jo broliai pasirinktų valstybės tarnybą. Iš pradžių Ovidijus šiam norui pakluso, tačiau greitai metė šitą gyvenimo kelią ir perėjo prie poezijos.

8 m. rudenį Ovidijus buvo Elbos saloje, kai jį pasiekė imperatoriaus Augusto įsakymas, pagal kurį jis buvo ištremtas į Tomis miestą (dabartinė Konstanca Rumunijoje) prie Juodosios jūros. Tai buvo savavališkas imperatoriaus sprendimas nepatvirtintas nei teismo, nei Romos Senato. Manoma, kad Ovidijus galėjo turėti romaną su viena iš Augusto moterų.

## Kūriniai

### Autentiškieji darbai
* *„[[Mylimieji]]“ (*Amores*)
* *„Didvyrės“ (*Heroides*)
* *„[[Grožio menas]]“*
* *„[[Metamorfozės]]“* (*Metamorphoses*)
* *„[[Meilės menas]]“*
* *„[[Vaistai meilei]]“*
* *„[[Ibis]]“*
* *„[[Liūdesys]]“*
* *„[[Laiškai iš Juodosios jūros]]“*
* ''„Šventės“

### Neišlikę arba suklastoti darbai
* „Medėja“
* „Riešutmedis“
* „Livijos nuraminimas“
* „Žvejyboje“

## Kūriniai ir menininkai, įkvėpti Ovidijaus
* (1100 m.) Trubadūrų ir teisinė literatūra
* (1200 m.) Roman De La Rose (prancūzų grožinės literatūros forma)
* (1300 m.) Petrarka
* (1400 m.) Sandras Botičelis
* (1600 m.) Džiovanis Lorencas Berninis
* (1994 m.) Po Ovidijaus: Naujos Metamorfozės. Antologija peržiūrinti Ovidijaus „Metamorfozes“.
* (1997 m.) Pasakos iš Ovidijaus. Modernus, poetinis „Metamorfozių“ vertimas.
* (2002 m.) „Metamorfozių“ pritaikymas Brodvėjaus teatre.

## Šaltiniai
Morfėjus (mitologija)

**Morfėjus** („tas, kuris keičia formą“ - iš ) graikų mitologijoje – miego ir sapnų dievas. Jis yra Hipno ir Pasitėjos sūnus, vienas iš Oneirojų. Kiti Oneirojai, jo broliai: Ikelas, Fobetoras, Fantasas.

Morfėjas turi sugebėjimą įgyti bet kurio žmogaus pavidalą ir pasirodyti sapne. Jo sritis buvo koncentruotis į žmogiškus elementus sapnuose. Morfėjas minimas kaip galingiausias iš Oneirojų, nes jis buvo taip pat atsakingas už karalių ir didvyrių sapnus. Todėl jis buvo apibūdinanamas kaip  „Morfėjus, graikų sapnų dievas“. 

Vaisto (ir kartu narkotiko) Morfino pavadinimas kilo iš Morfėjo siejant panašią sapnų suteikimo galią.
Fantasas

**Fantasas** („vaiduoklis“) graikų mitologijoje – miego ir sapnų dievas. Jis yra Hipno ir Pasitėjos sūnus, vienas iš Oneirojų. Kiti Oneirojai, jo broliai: Ikelas, Fobetoras, Morfėjus.

Jo sritis buvo fantazijos, netikroviški sapnai. Fantasas kaip ir jo brolis Fobertonas įgaudavo įvairių gyvūnų ir padarų formas, tik Fantaso įgautos formos nebuvo tokios gąsdinančios kaip Fobertono.
Kintamoji žvaigždė

**Kintamoji žvaigždė** – žvaigždė, kurios šviesumas kinta. Pagal kitimo priežastį skiriamos **užtemdomosios** ir **fizikinės** kintamosios žvaigždės.

## Skirstymas, pagrindinės klasės
Užtemdomos kintamosios yra dvinarės (ir daugianarės) žvaigždės. Šių žvaigždžių orbitų plokštuma nukreipta į Žemę briauna, tad jų nariai, skriedami aplink masės centrą, periodiškai vienas kitą užtemdo. Taip pat galimas atvejis, kai ryškis kinta dėl aplink skriejančių planetų.

Fizikinėse kintamosiose žvaigždėse ryškumas kinta dėl procesų, vykstančių pačioje žvaigždėje. Pagrindiniai fizikinių kintamųjų žvaigždžių tipai yra tokie:
* Periodinės kintamosios žvaigždės
** Cefeidės (klasikinės cefeidės, virginidės, lyridės)
** Miridės
** Cefėjo β tipo žvaigždės
** Skydo δ ir Fenikso SX tipo žvaigždės
** Tauro RV žvaigždės 
** Pusiau taisyklingos kintamosios
** Netaisyklingos kintamosios žvaigždės
** Tauro T žvaigždės (Orionidės)
* Sproginėjančios žvaigždės
** Novos
** Supernovos
** Nykštukinė nova
** Cetidės

## Kintamųjų žvaigždžių žymėjimas
Žymimos lotyniškomis raidėmis nuo R iki Z (pvz.: R Sct, Y Lyn), jei trūksta pažymėjimų – dviejų lotyniškų raidžių kombinacija (RR, …, RZ; SS, …, SZ, …, ZZ; AA, …, AZ; …; QQ, …, QZ (išskyrus J)), po to – raide V su skaičiumi (pvz., V 1061 Cyg).
Ikelas

**Ikelas** graikų mitologijoje – miego ir sapnų dievas. Jis yra Hipno ir Pasitėjos sūnus, vienas iš Oneirojų. Kiti Oneirojai, jo broliai: Morfėjus, Fantasas.

Ikelo sritis buvo kontroliuoti tuos sapnų aspektus, kurie siejasi su realybe.
Fobetoras

**Fobetoras** (sen.gr. Φοβητώρ; *Fobêtốr* 'gąsdinantis') – košmarų personifikacija graikų mitologijoje. Jis yra Hipno ir Pasitėjos sūnus, vienas iš Oneirojų. Kiti Oneirojai, jo broliai: Morfėjus, Fantasas.

Fobertono sritis buvo kelti baimę sapnuose (nuo *phobe*), jis su Fantasu, buvo atsakingi už gyvūnus ir kitus padarus sapnuose.
Polifemas

Graikų mitologijoje **Polifemo** vardu vadinami šie personažai:
*Polifemas (argonautas) – argonautas, Elato ir Hipėjos sūnus;
*Polifemas (kiklopas) – **[[kiklopai|kiklopas]]**, kurį įveikė Odisėjas.
Argas

**Argas** gali reikšti:
* Argas – miestas Graikijoje;
* Argas graikų mitologijoje;
* Argas (*Argusianus argus*) – fazaninių (*Phasianidae*) šeimos paukštis.
Power metal

**Power metal** – sąlyginai išskiriamas Heavy metal stilius, savo bruožais daugmaž atitinkantis klasikinį Heavy metal, grotą Accept, Iron Maiden, Judas Priest. Pirmosiomis „tikromis“ *power metal* grupėmis dažniausiai laikomos 1980 m. įkurta vokiečių Grave Digger, kurios tekstai angliški ir lengvai įsimenami, bei amerikiečių Metal Church, įkurta 1981. *Power metal* muzika pasižymi sodresniu skambesiu, grupėse būna du „soluojantys“ gitaristai, muzika šiurkštesnė ir greitesnė, artima Speed metal, tačiau melodinga. Kadangi *power metal* nelabai skiriasi nuo tradicinio („klasikinio“) Heavy metal, dažnai šis stilius apibrėžiamas dvejopai:
* JAV, kur Heavy metal priskiriamos tokios Glam rock grupės kaip Bon Jovi, *power metal* vadinamos visos klasikinio metalo grupės, atitinkančios europinį Heavy metal supratimą
* Europoje – vadinamosios Heavy metal grupės, dainuojančios apie didvyrius, senovę, žygdarbius ir pan., pvz., Grave Digger, Blind Guardian, Helloween, Accept.
Parsekas

**Parsekas** (**pc**) – astronominis ilgio vienetas, lygus 3,085678×1013 km (3,26 šviesmečio). Tai yra atstumas iki kūno, kurio metinis paralaksas lygus 1" (kampinei sekundei). Iš to kilęs šio matavimo vieneto pavadinimas – **par**alaksas **sek**undei. Arba galime sakyti, kad parsekas tai yra atstumas, iš kurio Žemės orbitos didžioji pusašė (statmenai krypčiai Saulė-Žemė) matoma 1" (lanko sekundės) kampu.

Terminą pasiūlė anglų profesorius (astronomas bei seismologas) Herbert Hall Turner 1913 m. Kiti (neprigiję) šio vieneto pavadinimai buvo „siriometras“ (pagal Sirijų iki kurio maždaug 2,6 pc) ir „astronas“. 

1 pc=3,2616 šm=206265 av=3,08568×1013 km. Pavyzdžiui atstumas iki Žemei artimiausios po Saulės Kentauro proksima žvaigždės 1,30 parseko arba 4,25 šviesmečiai

## Kiti astronominio ilgio matavimo vienetai
Visatoje dideliems atstumams ir tolimiems objektams matuoti dažnai naudojami dar didesni nei parsekas astronominiai ilgio matavimo vienetai - kiloparsekai, megaparsekai ir gigaparsekai:
* **Kiloparsekas** (**kpc**); 1 kiloparsekui prilygsta 1 tūkstantis parsekų arba 3,26 tūkstančio šviesmečių. Jais matuojami galaktikų dydžiai ir jų dalys, ar Galaktikų grupėje atstumai ir panašiai. Pavyzdžiui Paukščių Tako galaktikos centras 8 kiloparsekai (26 000 šviesmečių).
* **Megaparsekas** (**Mpc**); 1 megaparsekui prilygsta 1 milijonas parsekų arba 3,26 milijono šviesmečių. Jais Visatoje matuojami dideli tarpgalaktiniai atstumai, bei atstumai tarp kitų vienas nuo kito labai nutolę kosminiai objektai - pavyzdžiui Trikampio galaktika nuo Žemės yra už 0,91 megaparsekų arba 3 milijonų šviesmečių.
* **Gigaparsekas** (**Gpc**); 1 gigaparsekui prilygsta 1 milijardas parsekų arba 3,26 milijardo šviesmečių. Tai stambiausias kosminis matavimo vienetas naudojamas XXI a. astronomijoje matuoti patiems didžiausiems Visatos atstumams. Pavyzdžiui nuo Žemės bet kuria kryptimi stebima Visata yra 14,26 gigaparsekų arba 46,6 milijardo šviesmečių, o visos stebimos Visatos skersmuo yra apie 28,5 gigaparsekų arba apie 93,2 milijardai šviesmečių.

## Taip pat skaityti
* Astronominis vienetas
* Šviesmetis

## Šaltiniai
Indonezijos istorija

*Šiame straipsnyje apžvelgiama nepriklausomos Indonezijos istorija nuo 1945 m.*

*Ankstesnę istoriją rasite straipsnyje [[Malajų salyno istorija]]*

**Indonezijos istorija** – Nepriklausomos Indonezijos valstybės istorija nuo 1945 m.

1942–1945 m. Indoneziją buvo okupavusi Japonija, o pasibaigus Antrajam pasauliniam karui šalis iškovojo nepriklausomybę. Jos teritorijas nulėmė Kolonijiniu laikotarpiu Nyderlandų valdytos teritorijos Malajų salyne.

Olandams suteikus Indonezijai nepriklausomybę tikėtasi, kad Sukarnas – pirmasis prezidentas – sugebės konsoliduoti didžiulę šalį, susidedančią iš tūkstančių salų ir 300 etninių grupių. Paskelbus laisvus rinkimus susikūrė virš 150 partijų, kurių veikimas ėmė stumti šalį į chaosą. Daugybė partijų naujajame parlamente faktiškai reiškė vyriausybės paralyžių, dėl to Sukarnas parlamentą paleido ir perėjo prie autoritarinio valdymo, vadinto „valdoma demokratija“. Pradėta vykdyti nacionalizavimo ir raštingumo didinimo kampanijos.

Vienintele stipria jėga valstybėje liko kariuomenė, kurios pulkininkas Suhartas 1965 m. įvykdė valstybės perversmą ir nuvertė Sukarną.

Karinis Suharto režimas įvedė karinę padėtį ir ribojo gyventojų pilietines ir politines teises. Nepaisant to, šalyje prasidėjo ekonominis augimas ir urbanizacija, o Suhartas tapo vienu žymiausių Trečiojo pasaulio lyderių. Nors Suharto režimas, besirėmęs „penkiais principais“ (demokratija, nacionalizmas, socialinis teisingumas, vienybė ir tikėjimas vienu dievu) garantavo šaliai tam tikrą stabilumą, tačiau kartu atsirado ir klientelizmo problema, o didelė dalis šalies gyventojų liko skurde.

Siekdamas konsoliduoti savo valdžią, Suhartas uždraudė visas politines partijas, privertęs jas susijungti į dvi grupes (musulmoniškos ir nemusulmoniškos). Šios dvi partijos turėjo konkuruoti su valdžios partija, kuri laimėdavo visus rinkimus. Tokia situacija tęsėsi iki 1997 m. ekonominės krizės, kuri lėmė didelį Indonezijos ekonomikos nuosmukį bei sumažino valdančiojo režimo populiarumą.

Po didelių riaušių ir neramumų 1998 m. gegužę Suhartas savanoriškai atsisakė valdžios ir perdavė ją viceprezidentui B. J. Habibiui, kuris surengė laisvus rinkimus. 1999 m. spalį naujuoju prezidentu tapo Abdurahmanas Vahidas (*Abdurrahman Wahid*). Tuo pačiu metu prasidėjo neramumai Rytų Timore, kurio gyventojai siekė nepriklausomybės. Po korupcijos skandalo 2001 m. liepą A. Vahidas atsistatydino. Prezidente tapo Megavati Sukarnoputri (*Megawati Sukarnoputri*). 2002 m. Rytų Timoras galiausiai tapo nepriklausomas.
Bronza

**Bronza** – vario lydinys su alavu, arsenu ar kitais metalais bei pusmetaliais, išskyrus lydinius su cinku (žalvarį) ir nikeliu. Taip pat į lydinį dažnai įmaišoma cinko ar švino.

Atsižvelgiant į pagrindinį legiravimo elementą, bronzas įprasta skirstyti į dvi grupes: 
* alavinės bronzos,
* bealavės bronzos – aliumininės, silicinės, berilinės bei kitos.

Alavinė bronza yra seniausia, geriausių mechaninių, gerų liejamųjų savybių, labai atspari korozijai, turi antifrikcinių savybių, kadangi joje yra alavo, dvigubai brangesnė už žalvarį.

Bronzos amžius pavadintas dėl prasidėjusio dažno šio lydinio naudojimo.

## Istorija
Bronzos atradimas leido žmonėms sukurti metalinius daiktus, kurie buvo daug geresni už prieš tai turimus. Įrankiai, ginklai, šarvai ir keletas statybinių medžiagų, kaip dekoracinės plytelės, padarytos iš bronzos buvo stipresnės ir patvaresnės negu akmuo ir varis. Pradžioje, bronza buvo pagaminta iš vario ir arseno - tai arseninė bronza. Vėliau buvo naudotas alavas. Alavo bronza buvo geresnė už arseno, nes lydymo procesas buvo paprastesnis ir lengviau buvo sukurti tvirtą lydinį. Be kita ko, alavas, skirtingai nuo arseno, nėra toksiškas.

Seniausi bronzos lydiniai iš alavo datuojami iki vėlyvojo IV tūkst. pr. m. e. Susoje (Iranas) ir keletas senovinių vietovių Kinijoje, Luristane (Iranas) ir Mesopotamijoje (Irakas).

## Taip pat skaitykite

* Aliumininė bronza

## Šaltiniai
Talkas

**Talkas** – silikatų klasės mineralas. Chemiškai tai magnio silikato hidroksidas. Cheminė formulė (Mg3Si4O10(OH)2). Dėl panašumo į muilą vadinamas **muilo akmeniu**.

Talko atmainos:
* Statitas – tankus masyvus talkas
* Minesotaitas – minerale yra geležies priemaiša (iki 50 %)
* Vilemseitas – minerale didelė nikelio priemaiša
* Agalitas – smulkiapluoštinė atmaina
* Taurusis talkas – permatomas šviesus talkas

## Savybės
Kietumas pagal Moso skalę yra 1. Talkas gali būti baltos, pilkos, žalsvos ir beveik sidabrinės spalvos. Dažniau skaidrus, tačiau pasitaiko ir neskaidrus. Skalumas tobulas, lūžis nelygus. Riebus, atsparus kaitrai, rūgštims, šarmams. Pasitaiko natrio, aliuminio, kalcio, titano, mangano priemaišų.

## Susidarymas
Talkas – metamorfinis mineralas susidaro metamorfizuojantis magnio mineralams tokiems kaip serpentinas, piroksenas, amfibolas, olivinas ir kitiems kai juos veikia anglies dioksidas ir vanduo.

*[[Serpentinas]] + [[Anglies dioksidas]] → Talkas + [[Magnezitas]] + [[Vanduo]]*
2Mg_3Si_2O_5(OH)_4 + 3CO_2 \rarr Mg_3Si_4O_{10}(OH)_2 + 3MgCO_3 + 3H_2O

Talkas taip pat formuojasi kai reaguoja dolomitas ir silicio dioksido mineralai (kvarcas, chalcedonas ir t. t.). Ši reakcija yra tipinė skarnifikacijos reakcija.

*[[Dolomitas]] + [[Kvarcas]] + Vanduo → Talkas + [[Kalcitas]] + Anglies dioksidas*
3CaMg(CO_3)_2 + 4SiO_2 + H_2O \rarr Mg_3Si_4O_{10}(OH)_2 + 3CaCO_3 + 3CO_2

Talkas taip pat susidaro magnio turtingiems chloritams reaguojant su kvarcu

*[[Chloritas]] + [[Kvarcas]] → [[Kianitas]] + Talkas + H<sub>2</sub>O*

## Panaudojimas
Talkas naudojamas sumaltas ir barstomas ant gaminių, kad pastarieji nesuliptų. Taip pat naudojamas popieriaus ir gumos pramonėje, parfumerijai, kosmetikai.

## Radimvietės
Talko telkiniai yra Indijoje, Italijoje, JAV, Kanadoje, Rusijoje, Vokietijoje, Pietų Afrikos Respublikoje.

## Pavojai
Dažnai įkvepiant talko dulkes išsivysto liga talkozė. Ją dažniausiai serga žmonės, kasantys talką.

## Šaltiniai
Vakarų Naujoji Gvinėja

**Vakarų Naujoji Gvinėja**, **Vakarų Papua** (Indonezijoje dar vadinama **Irian Džaja**) – Indonezijai priklausanti vakarinė Naujosios Gvinėjos (Papua) salos dalis. Rytinė salos dalis priklauso Papua Naujajai Gvinėjai. Susideda iš dviejų Indonezijos provincijų – Papua ir Vakarų Papua. Nuo 1969 m. esanti Indonezijos dalimi, vakarinė Naujosios Gvinėjos dalis anksčiau vadinta Nyderlandų Naująja Gvinėja ir Vakarų Irianu, o 1973-2000 m. – Irian Džaja.

Vakarų Naujosios Gvinėjos teritoriją Indonezija aneksavo 1969 m. remdamasi Laisvo pasirinkimo aktu, kurio teisėtumas nėra visuotinai pripažįstamas.

## Istorija

Papuasai, melaneziečių kilmės tauta, šioje saloje gyvena jau 40 000 metų. XVI-XVII a Vakarų Papua teritorijos, vadinamos *Irian*, buvo atrastos Malajų salyno tautų ir užmegzta aktyvi prekyba su vietinėmis gentimis. Ypač šiomis teritorijomis domėjosi Molukų konfederacija, kuri čia vykdė intensyvią kolonizaciją. *Irian* buvo įtraukta į Molukų prekybos tinklą ir tiekė rojaus paukščių plunksnas bei tam tikrų medžių žievę, naudojamą medicinoje.

Nors 1660 m. Nyderlandų Ost-Indijos kompanija bandė užimti salą, bet nepavyko. 1828 rugpjūčio 24 olandai galiausiai okupavo vakarinę salos dalį, kurią nuo rytinės skiria 141-asis rytų meridianas. 1885 ir 1895 metais Jungtinė Karalystė ir Vokietija, kurioms tuomet priklausė rytinė salos dalis, pripažino olandų teisę į vakarinę dalį.

Antrojo pasaulinio karo metu salą užėmė Japonija, tačiau 1944 m. sąjungininkai juos iš ten išvijo. Vakarinė salos dalis vėl atiteko olandams. Nors 1949 m. Nyderlandai pripažino Indonezijos nepriklausomybę, tačiau Vakarinė Papua salos dalis liko Nyderlandams. Vakarų Papua 1952 m. gavo savivaldos statusą, o 1961 m. jos parlamentas su Nyderlandų vyriausybe sutarė, kad šalis 1970 m. gaus nepriklausomybę. Tačiau 1962 m. Indonezija pareiškė pretenzijas į Vakarų Papua, ir iniciatyvos derybose ėmėsi JTO, 1962 spalio 1 laikinai perimusios Vakarų Papua valdžią. Tačiau jau 1963 gegužės 1 Vakarų Papua suverenumą perėmė Indonezija, kuri davė savo pavadinimą – *Irian Barat* (Vakarų Irianas; *Irian* yra indonezietiškas Naujosios Gvinėjos pavadinimas).

Siekdami išstumti vietinius papuasus, indoneziečiai pradėjo kitų Indonezijos salų gyventojus keldinti į Vakarų Papua: iš 700 000 papuasų dabar belikę 400 000, tuo tarpu iš Indonezijos čia persikėlė 800 000 žmonių. Indonezija tai vadina transmigracijos politika. Nors 1971 m. ir buvo paskelbta Vakarų Papua nepriklausomybė, tačiau Indonezija jos nepripažino. 1973 m. pavadinta Irian Džaja (indonezietiškai *Irian Jaya* reiškia *nugalėtojų Naujoji Gvinėja*). 2000 m. pakartotinai buvo paskelbta nepriklausomybė, ir vėl nepripažinta. 2001 sausio 1 suteikta vidinė autonomija, 2002 sausio 7 pervadinta Papua. 2003 m. atskirta provincija Vakarų Irian Džaja, taip pažeidžiant suteiktą Vakarų Papua autonomiją.